da en en en fr de da id da nb da da da da da da da en da da da da nb da da da nb en en en
For andet år i træk vandt vi alle tre ungdomsmeterskaber. Juniorerne vandt stort over Køge - Svanholm Cricketklub
Onsdag d. 26. september 2018 kl. 11:16 af Henrik Pfaff
Juniorfinalen Svanholm-Køge kunne nogen måske mene ville være en smal sag for os. Men sådan er nutidens cricket ikke. Køge har en 6-7 afghanske spillere fra flygtningecentre på Sjælland og de fleste er både granvoksne og gode.
Særligt er kastningen særdeles udmærket – i hvert fald indtil man skal ned til kaster nr. 5.
Vi havde Jonas Henriksen med på juniorholdet for første gang i år og ganske som sidste år i finalen mod Herning var han halvskadet og kunne ikke kaste og overtog i stedet keepertjansen og det kan bruges i en snæver vending.
Anfører Abdullah vandt lodtrækningen og lugtede point, selvom Køge i semifinalen havde fået KB ud for omkring 90. KB kan vi godt have besvær med til tider.
Køges åbningskastning var ikke til at spøge med og vi havde da heller ikke mere end omkring 30 på tavlen efter 10 overs.
I den 19. over ved totalen 91 kantede den til landsholdet ny udtagne Jonas Henriksen til keeperen(38), men Lucky Ali fortsatte vanen tro og endte med at være ude for 90 på 103 bolde. Lucky har problemer med at angribe bolde i offsiden, men får alligevel næsten altid skubbet bolden rundt omkring og får scoringstavlen til at rulle.
Lucky battede først med Sami Ahmad, der spillede trods lægeordre og blev løbet ud for 21. Musa Mahmood fortsatte på smukkeste vis (53 not out) og vi endte med 249 for 3 gærder på de tilladte 40 overe.
Musa Mahmood i sving
Sami Ahmad spillede mod lægens ordre
Køge strittede godt imod i starten, men holdt aldrig et truende tempo. Fjerde gærde faldt for 104 i den 30 over – alle ude for 116. .
Det faldt i Sami Ahmads lod at kaste på halen, så han endte med 4 for34, Abdullah Mahmood 2/21.
Sidste søndag efter drengefinalen fik Lucky Ali handskerne, så bedømmelseskomiteen fandt på en god grund til at give dem til Musa Mahmood, der scorede sine point hurtige end Lucky Ali
'Man of te match'-handsker til Musa Mahmood
Det var andet år i træk, at Svanholm lavede Hattrick med hensyn til at vinde de 3 ungdoms-titler- Junior, drenge og Lilleput, selvom det kneb for sidstnævnte.
Ny pokal til os - den gamle havde vi vundet til ejendom - pokalerne bliver ikke kønnere med årene,
men det lægge anfører Abdullah nok ikke mærke til.  Alex Olsen overrækker
Svanholm´s juniorvindere anno 2018
Bagest fra venstre: Jonas Henriksen (keeper) , Zeshan Aslam, Saqib Mansoor, Daud Mir, Reman Mahmood, Abdullah Mahmood (anf) , Said Alam (træner).   Forrest Musa Mahmood, Moiz Akhtar, Sami Ahmad, Lucky Ali, Wahid Mahmood